Verdagtes vas vir besit van ietermago, luiperdvel | Maroela Media
Twee mans is Woensdag in hegtenis geneem toe 'n ietermago in hul besit gevind is. Nog 'n verdagte is vas vir die besit van luiperdvel en -pote.
"Die polisie het waardevolle inligting ontvang oor verdagtes wat in 'n wit Mercedes-Benz ry en 'n ietermago by hulle het. Die polisie het die inligting opgevolg en omtrent 14:50 'n voertuig in Mokopane (Potgietersrus) aangekeer," sê brig. Motlafela Mojapelo, polisiewoordvoerder van Limpopo.
'n Ietermago is in die voertuig aangetref en die twee verdagtes, onderskeidelik 28 en 41 jaar oud, is in hegtenis geneem. Beslag is ook op die voertuig gelê. "Die verdagtes sal na verwagting binnekort in die Mokopane-landdroshof verskyn op aanklagte van besit van beskermde spesies," sê Mojapelo.
Verlede week is nóg 'n verdagte, die 80-jarige Something Sekgobela, in hegtenis geneem by Leboeng buite Burgersfort, nadat 'n luiperdvel en vier luiperdpote in sy besit gevind is. Volgens Mojapelo het hy reeds in die landdroshof op Praktiseer verskyn en is hy op borgtog vrygelaat. Die saak is uitgestel tot 7 April vir verdere ondersoek.
bedreigde spesie ietermago Potgietersrus
Hier is die Chinese weer betrokke. Hierdie mense word misbruik om die Chinese se honger na beskermde wild te bevredig. Plunderaars van ons Suid Afrikaanse bronne.
Mamon. Almal jaag geld na. Jammer, dit is so. Jammer dat die itermagog eers gedood moet word om die virus te versprei. Dit sou ook nogal nie te sleg gewees het dat as jy ander dier vat, jy die virus ook kan kry nie. Dalk sou die die mense dan die diere uit gelos het.
Nou word hulle op borg vrygelaat net om aan te gaan met hulle destruksie werk en dan te verdwyn. Wie sê hy gaan by hof opdaag?